
ПРОФИЛ
Строителен инженер и инженер-геолог с 25 години опит в подземното и транспортното строителство и в мащабни инфраструктурни проекти в Европа, Близкия изток, Африка и Азия. Съчетава ръководен опит в управлението на проекти, строителния надзор и осигуряването и контрола на качеството по метро, железопътни, пътни, тунелни, минни и пристанищни проекти с докторска степен по подземно строителство и магистърска степен по бизнес администрация. Понастоящем старши ръководител проекти и представител за България на IRD Engineering, главен асистент в Минно-геоложкия университет „Св. Иван Рилски“ и от учебната 2026/2027 година хоноруван преподавател във Висшето транспортно училище „Тодор Каблешков“. Сертифициран от IRCA водещ одитор с практически опит в работата с договорите на ФИДИК и с европейската техническа нормативна база.
ТРУДОВ СТАЖ
Хоноруван преподавател, катедра „Транспортно строителство и съоръжения“	от 09.2026
Висше транспортно училище „Тодор Каблешков“, София - www.vtu.bg   |   България   |   преподавателска дейност
Хоноруван преподавател от учебната 2026/2027 година. Преподава инженерна геология, земна и скална механика, метрополитени и тунели.
Старши ръководител проекти и Представител за България	01.04.2026 - до момента
„Ай Ар Ди“ ООД - https://irdeng.com   |   България   |   консултантски дейности, управление на проекти, проектиране и строителен надзор
Отговорен за идентифициране на възможности за бизнес растеж и оптимизиране на маркетингови стратегии. Анализиране на бизнес процесите и финансите, изпълнение на бизнес плановете и създаване на ефективни мрежи. Работа върху придобиване, разработване и управление на перспективни бизнес проекти по начин, който гарантира устойчивия икономически интерес на Дружеството.
Ръководи техническите дейности по консултиране, проектиране, оценка на съответствието на инвестиционните проекти, управление на проекти, строителен надзор, технико-икономически оценки, технически експертизи и др. Отговаря за планирането, координирането и изпълнението на техническите компоненти на проектите. С действията си гарантира, че Компанията постига своите бизнес цели и създава среда, която насърчава ангажираността на персонала за постигане на организационната визия, мисия и стратегия.
Проекти и задачи:
•  Изготвяне на комплексен доклад за оценка на съответствието с основните изисквания към строежите и технически контрол по част „Конструктивна“ и упражняване на строителен надзор по време на строителството на обекти, възложени за изпълнение по рамково споразумение с предмет „Ремонтни дейности на републиканските пътища на територията на страната, по девет обособени позиции“, Обособена позиция № 3, Район 3: ОПУ Бургас, ОПУ Сливен, ОПУ Ямбол, и Обособена позиция № 8, Район 8: ОПУ Хасково, ОПУ Кърджали, ОПУ Стара Загора. Стойност на проекта: 4.62 милиона евро за консултантските услуги. Възложител: Агенция „Пътна инфраструктура“, Република България.
Управител и Главен експерт	01.11.2024 - до момента
„Ар Ар Си“ ООД   |   България   |   консултантски услуги
Участие в изготвянето и детайлна проверка на техническо предложение за участие в тръжна процедура за „Разширение на метрото в Букурещ, Линия 4, участък Северна гара - гара Прогресул“: Лот 1, Северна гара - Героите на революцията 2, и Лот 2, Героите на революцията 2 - ЖП гара Прогресул. Изготвяне и проверка на документация за участие в тръжна процедура за „Разширение на метрото в Ханой, Линия 3.2“. Участие в експертна проверка и изготвяне на национални норми и правила за проектиране и изграждане на градска железница (метро, лека градска железница, трамвай, монорелсова железница) за Република Виетнам.
Предоставяне на консултантски услуги, които включват преглед и анализ на приложимите процедури по качество, залегнали в техническото предложение, с цел осигуряване на съответствие с изискванията на тръжната процедура, предоставяне на конкретни указания относно необходимите актуализации в документацията, включително къде и какви промени следва да бъдат извършени за постигане на съответствие и оптимизация на предложението, преглед на приложените списъци с проверки за контрол на качеството на проектите (PCCVI) с цел гарантиране на тяхната пълнота и точност, и подробна проверка на цялостното техническо предложение за установяване на евентуални грешки и неточности, с конкретни препоръки за тяхното отстраняване преди подаване на предложението. Услугата се предоставя, за да се повиши качеството и точността на техническото предложение на възложителя за тръжните процедури за метро в гр. Букурещ, Румъния и гр. Ханой, Виетнам. Подробна проверка на техническа и проектна документация за установяване на евентуални грешки и неточности с конкретни препоръки за отстраняването им.
Проекти и задачи:
•  Упражняване на строителен надзор на проекта за разширение на метрото в Клуж-Напока: „Проектиране и изграждане на инфраструктурни работи (носеща конструкция, железен път, архитектура, инсталационни системи), автоматизация на движението, електрозахранване за инвестиционна цел Градска железница Gilau - Floresti - Cluj-Napoca - Baciu - Apahida - Jucu - Bontida, Етап I на градската система за бърз транспорт на Клуж-Напока: Метро линия 1 и градска железница, включително връзката между двете, Компонент 1, Клуж-Напока, Метро линия 1“. Стойност на инвестицията: 2,75 милиарда евро. Възложител: Примария на община Клуж-Напока, Румъния.
•  Изготвяне на комплексен доклад по чл. 154 от ЗУТ на технически проекти за съществени промени по част Пътна и упражняване на строителен надзор за обект „Модернизация на път I-1 п. в. Бела - Ружинци от км 47+000 до км 58+128,47“.
•  Проекти на пътна инфраструктура, сгради и ВиК мрежи в Република България. Участие в изготвяне на тръжна документация за метро, железопътни и пътни проекти в Източна Африка (Кения и Танзания) и Югоизточна Азия (Виетнам).
•  Възложители: „Трейс Груп Холд“ АД, Asian Infrastructure Solutions, Hill International, IRD Engineering, Hung Phu Engineering, Systra, TyliN, Typsa, „Роуд Стайл“ ООД.
Главен асистент, катедра „Подземно строителство“	01.09.2024 - до момента
Минно-геоложки университет „Св. Иван Рилски“ - www.mgu.bg   |   България   |   преподавателска дейност
Асистент от септември 2024 година, главен асистент от юни 2026 година. Преподава дисциплини в областта на тунелното, подземното и геотехническото строителство и дълготрайността на стоманобетонните конструкции. Представлява МГУ в ITA-CET, комитета за образование и обучение на Международната асоциация по тунели и подземно пространство (ITA-AITES).
Главен инженер „Подземно строителство“	01.08.2023 - 01.09.2024
Hanoi Metropolitan Rail Transport Management Board (MRB) - www.hanoi.gov.vn   |   Виетнам   |   метростроителство
Главен консултант по подземни съоръжения към Възложителя на първото подземно метро в Ханой, „Метро пилотна линия 3“, Строителен пакет 03, Тунели и Подземни станции, разделен на две части. Част A, Подземни станции (проектирани от Възложителя), съдържа 4 станции, тунелен участък за бретел, гараж, вентилационна и евакуационна шахта и преходна рампа. Част B, Тунели (проектирани от Изпълнителя), съдържа механизирани и конвенционални тунели, циментационни и инжекционни дейности и мониторинг (следене на деформации, премествания и напрежения).
Проверява работните проекти, плановете за управление, методите на работа, документите за осигуряване и контрол на качеството, плановете за инспекции и изпитване, материалите, подизпълнителите и доставчиците, строителните програми, графиците и исковете. Вземане на решения по отношение на установени несъответствия с качеството на строителството в процеса на изпълнение на проекта.
Проекти и задачи:
•  „Пилотна линия 3 на метрото в Ханой“, ОП CP 03. Стойност на проекта: 240 милиона щатски долара. Възложител: Hanoi Metropolitan Rail Transport Management Board, Виетнам.
Корпоративен мениджър по осигуряване и контрол на качеството	01.09.2022 - 01.09.2023
„Трейс Груп Холд“ АД - www.tracebg.com   |   България, Румъния, Сърбия, Гърция   |   инфраструктурно (метро, железопътно, пътно) строителство
Част от старшия мениджмънт на Холдинга, подчинен директно на Директор Строителство. Отговорен за всички проекти на фирмата. Цялостно управление и надзор на системата за управление на качеството на Холдинга. Управление на отдела по качество в централния офис, строителните лаборатории, отдела за контрол на документи, както и на отделите за качество по проектите на групата в България, Румъния, Гърция и Сърбия. Извършване на обектови инспекции и технически одити. Поддържане на сертификацията на Холдинга в съответствие с ISO 9001:2015, ISO 14001:2015, ISO 45001:2018, ISO/IEC 17025:2018. Съгласуване и изготвяне на тръжна документация. Посочен като ключов експерт по много от строителните проекти на Холдинга, например:
Проекти и задачи:
•  Проект „Изпълнение на строителни работи по АМ Плоещ - Бузъу, ЛОТ 2: Мизил - Пиетроаселе (Mizil - Pietroasele) км 21+000 - км 49+350, Република Румъния“. Стойност на проекта: 1 249 994 527 румънски леи (250 млн. евро) без ДДС. Възложител: Compania Nationala de Administrare a Infrastructurii Rutiere, CNAIR S.A., Румъния.
•  Проект „Проектиране и строителство на разширение на метрото в София, линия 3, етап III, участък под бул. Владимир Вазов от км 4+340,00 до км 1+280,00 с три метростанции по обособени позиции, обособена позиция № 2, проектиране и строителство на метроучастък от км 3+645,00 до км 2+581,20 с една подземна метростанция (МС3) и междустанционна вентилационна уредба (ВУ)“. Стойност на проекта: 75 081 394.50 лв. без ДДС. Възложител: „Метрополитен“ ЕАД, гр. София.
Директор „Производствено-технически дейности“ и заместник-управител	01.10.2021 - 01.09.2022
„Трейс Рисорсиз“ ЕООД (сега „Брезник Минералс“ ЕООД) - https://www.breznik-minerals.com/   |   България   |   минно дело и строителство
Ръководи техническите дейности по проектиране, изграждане и експлоатация на подземна златна мина „Милин камък“ в гр. Брезник, Западна България. Отговаря за планирането, координирането и изпълнението на техническите компоненти на проекта. Съдейства на Управителя, за да гарантира, че Компанията постига своите бизнес цели и създава среда, която насърчава ангажираността на персонала за постигане на организационната визия, мисия и стратегия.
Проекти и задачи:
•  Проектиране, изграждане и експлоатация на подземна златна мина „Милин камък“ в гр. Брезник, Западна България. Стойност на проекта: 160 милиона евро.
Експерт бизнес развитие	2021
„Асарел Инвестмънт“ ЕАД - https://www.asarel-investment.com/en/   |   България   |   минно дело, строителство, енергиен сектор, недвижимости
Отговорен за идентифициране на възможности за бизнес растеж и оптимизиране на маркетингови стратегии. Анализиране на бизнес процесите и финансите, изпълнение на бизнес плановете и създаване на ефективни мрежи. Работа върху придобиване, разработване и управление на перспективни бизнес проекти по начин, който гарантира устойчивия икономически интерес на акционерите.
Ръководител проект	10.08.2019 - 15.04.2021
„Порр Катар Констръкшън“ - https://porr-group.com/en/group/locations/qatar/   |   Китай, Катар   |   инфраструктурно строителство
Отговорен за въвеждане на системата за осигуряване и контрол на качеството, ефективната ѝ работа и нейното непрекъснато поддържане и подобряване. Ръководи отдела по контрол на качеството, преглежда новоизготвените проекти, контролира качеството на извършваните СМР по строежите и отговаря за своевременното съставяне и утвърждаване на актовете и протоколите, изготвяни по време на строителството, както и за воденето на цялата приемо-предавателна документация за обектите. Контролира съответствието със съществените изисквания на влаганите материали, провеждането на рутинните изпитвания на материалите, както и калибрирането на оборудването. Провежда документирани вътрешни одити, одити и инспекции на подизпълнителите и доставчиците. Координира и участва в процеса на въвеждане в експлоатация на обектите. Участие и координиране при изготвянето на тръжна документация.
Като Ръководител проект ръководи производството (съгласно EN 1090, Exc. 4) в Китай на стоманени горни мостови конструкции, предназначени за проекта „Мост на магистрала Рейн A1 Леверкузен“. Обхватът включва два конструктивно независими моста над река Рейн, както и 8-лентовото разширение на А1 между кръстовището Кьолн-Нийл и автомагистралния възел Леверкузен-Запад, преобразуването на възела Леверкузен-Запад и корекции в района на кръстовището Кьолн-Нийл. Една стоманена горна мостова конструкция е с обща ширина 34,15 метра и тегло 13 600 тона (без пилони, стоманобетонни елементи и оборудване).
Проекти и задачи:
•  Проектиране и изграждане на пътни възли Industrial и Mubaireek. Стойност на проекта: 70 милиона щатски долара. Възложител: ASGHAL, Катар.
•  Подобряване движението на B околовръстен път, Al Mannai и кръгово движение на Guest Palace, проектиране и изграждане на пешеходни мостове (SL-18 и SL-18A). Стойност на проекта: 6 милиона щатски долара. Възложител: ASGHAL, Катар.
•  Генерален план за пешеходен преход на Катар, пешеходни мостове, изграждане на пешеходни мостове, фаза 1 (SL-56, SL-58 и SL-14). Стойност на проекта: 12 милиона щатски долара. Възложител: ASGHAL, Катар.
•  Генерален план за пешеходен преход на Катар, пешеходни мостове (EC-50, EN-19 и SL-25), проектиране и строителство на пешеходен преход, фаза 2. Стойност на проекта: 28 милиона щатски долара. Възложител: ASGHAL, Катар.
•  Проект „Мост на магистрала Рейн А1 Леверкузен“, Германия. Стойност на проекта: 35 милиона щатски долара (само за горната метална конструкция на моста). Възложител: Straben NRW, Германия.
Главен инженер подземно строителство	21.04.2017 - 05.08.2019
„Систра Азия Пасифик“ Лимитед - https://www.systra.com/en/   |   Виетнам   |   метростроителство
Ръководи екипа на строителния надзор на първото подземно метро в Ханой, „Метро пилотна линия 3“, Строителен пакет 03, Тунели и Подземни станции, разделен на две части. Част A, Подземни станции (проектирани от Възложителя), съдържа 4 станции, тунелен участък за бретел, гараж, вентилационна и евакуационна шахта и преходна рампа. Част B, Тунели (проектирани от Изпълнителя), съдържа механизирани и конвенционални тунели, циментационни и инжекционни дейности и мониторинг (следене на деформации, премествания и напрежения). Проверява работните проекти, плановете за управление, методите на работа, плановете за инспекции и изпитване, материалите, подизпълнителите и доставчиците, строителните програми, графиците и исковете. Ръководи дейностите по строителен надзор на проекта.
Проекти и задачи:
•  „Пилотна линия 3 на метрото в Ханой“, ОП CP 03. Стойност на проекта: 240 милиона щатски долара. Възложител: Hanoi Metropolitan Rail Transport Management Board, Виетнам.
Мениджър по осигуряване и контрол на качеството	15.12.2014 - 10.04.2017
„Ейч Би Кей Кънтрактинг“ - http://hbkcontracting.com/   |   Катар, Саудитска Арабия   |   инфраструктурно (метро, пристанищно, пътно) строителство
Отговорен за въвеждане на системата за осигуряване и контрол на качеството, ефективната ѝ работа и нейното непрекъснато поддържане и подобряване. Ръководи отдела по контрол на качеството, преглежда новоизготвените проекти, контролира качеството на извършваните СМР по строежите и отговаря за своевременното съставяне и утвърждаване на актовете и протоколите, изготвяни по време на строителството, както и за воденето на цялата приемо-предавателна документация за обектите. Контролира съответствието със съществените изисквания на влаганите материали, провеждането на рутинните изпитвания на материалите, както и калибрирането на оборудването. Провежда документирани вътрешни одити, одити и инспекции на подизпълнителите и доставчиците. Координира и участва в процеса на въвеждане в експлоатация на обектите. Участие и координиране при изготвянето на тръжна документация.
Проекти и задачи:
•  Проект за проектиране и изграждане (Design and Build) на инфраструктура и магистрала за обект Qetaifan Island, Commercial Boulevard, Waterfront Commercial District. Стойност на проекта: 900 милиона QAR (около 246 милиона USD). Възложител: Lusail Real Estate Development Company, Катар.
•  Проект за проектиране и строителство (Design and Build) на канализационна мрежа, Mesaieed Industrial City и Al Wakhra LIS 3. Обхватът включва тунелни шахти с дълбочина до 50 м, изкопни, инжекционни и крепежни работи, специални фундаменти и работи по заздравяване на скалния масив, механизирани тунелни работи с тунелно-пробивни машини, приблизително 21 км с диаметър 1,6 м, конструктивни работи за канализационни шахти, изпускателни камери и вихрови съоръжения, предварително изляти стоманобетонни тръби и елементи и работи по водопонижаване. Стойност на проекта: 850 милиона QAR (около 233 милиона USD). Възложител: Public Works Authority, Катар.
•  Проект за проектиране и изграждане (Design and Build) на Ново пристанище Доха, NPP 0032, търговски терминали, инфраструктура и сгради. Стойност на проекта: 780 милиона QAR (около 214 милиона USD). Възложител: Qatar Port Authority, Катар.
Старши (корпоративен) мениджър по осигуряване и контрол на качеството	15.01.2013 - 21.11.2014
„Сивикон Груп“ Лимитед - www.civiconkenya.com   |   Кения, Танзания   |   минно, нефт и газ и пътно строителство
Част от старшия мениджмънт на холдинга, подчинен директно на изпълнителния директор. Отговорен за всички проекти на фирмата. Цялостно управление и надзор на системата за управление на качеството на Групата. Управление на отдела за качество в централния офис, строителната лаборатория, звеното за обследване на заварки, отдела за контрол на документи, както и на отделите за качество по проектите на групата в Кения, Сомалия, Судан, Уганда, Руанда, Танзания, Джибути и Мозамбик. Управление на проекти, инспекции и одити. Сертифициране на Групата в съответствие с ISO 9001:2008, ISO 14001:2005, OHSAS 18001:2007, ISO/IEC 17025:2006. Квалификация на заварчици и заваръчни процеси в съответствие с API 1104 и ASME IX. Съгласуване и изготвяне на тръжна документация. Назначен за ключов експерт по много от строителните проекти на Групата, включително изброените по-долу.
Проекти и задачи:
•  Проект за вятърна електроцентрала в района на езерото Туркана: рехабилитация на 204 км пътища за достъп и изграждане на пътна мрежа на място, обхващаща 109 км. Стойност на проекта: 3,2 милиона KSH (36 милиона USD). Възложител: Lake Turkana Wind Power.
•  Проект за главно водоснабдяване на гр. Найроби: изграждане на хидротехнически тунел за северния колектор, фаза 1. Стойност на проекта: 1,8 милиарда KSH. Възложител: Athi Water Services Board.
•  Проект за изграждане на открита мина за добив на титан Kwale Mineral Sands: изграждане на минна обогатителна фабрика, груб строеж, производство и монтаж на метални конструкции, метални черупкови съоръжения (бункери, силози, резервоари и др.), съдове и тръбопроводи. Стойност на проекта: 32 милиона щатски долара. Възложител: Base Titanium ltd.
Мениджър по осигуряване на качеството, ключов експерт в метро, пътни и железопътни проекти	17.04.2009 - 15.01.2013
„Трейс Груп Холд“ АД - www.tracebg.com   |   България, Северна Македония   |   инфраструктурно строителство
Отговорен за въвеждане на системата за осигуряване и контрол на качеството, ефективната ѝ работа и нейното непрекъснато поддържане и подобряване. Ръководи отдела по контрол на качеството, преглежда новоизготвените проекти, контролира качеството на извършваните СМР по строежите и отговаря за своевременното съставяне и утвърждаване на актовете и протоколите, изготвяни по време на строителството, както и за воденето на цялата приемо-предавателна документация за обектите. Контролира съответствието със съществените изисквания на влаганите материали, провеждането на рутинните изпитвания на материалите, както и калибрирането на оборудването. Провежда документирани вътрешни одити, одити и инспекции на подизпълнителите и доставчиците. Координира и участва в процеса на въвеждане в експлоатация на обектите. Управление на проекти. Участие и координиране при изготвянето на тръжна документация.
Проекти и задачи:
•  Проект Лот 17, проект „България - Транзитни пътища V“, рехабилитация на път II-16 с обща дължина 81.773 км. Стойност на проекта: 40 милиона евро. Възложител: Агенция „Пътна инфраструктура“, България.
•  Проект за разширение на метрото в София, първа метролиния М1, Червена линия, гара „Искърско шосе“ - гара „Софийска Света гора“, обхват на проекта 1,9 км подземно метро (тунели, изградени в укрепен котлован, включително шпунтови стени), 1 подземна метростанция. Стойност на проекта: 35 милиона евро. Възложител: Софийски Метрополитен, България.
•  Проект за разширение на метрото в София, първа метролиния М1, Червена линия, гара „Младост 3“ - гара „Интер Експо Център“, обхват на проекта 2,2 км подземно метро (тунели, изградени по НАТМ метод, в укрепен котлован и по милански способ), 2 подземни метростанции и подземен паркинг на две нива. Стойност на проекта: 95 милиона евро. Възложител: Софийски Метрополитен, България.
•  Проект за разширение на метрото в София, втора метролиния М2, Синя линия, гара „НДК“ - гара „Джеймс Баучер“, обхват на проекта 2,6 км трасе на метрото (тунели, изградени по НАТМ метод, в укрепен котлован и по милански способ), 3 метростанции и подземен паркинг на три нива за 3500 автомобила. Стойност на проекта: 72 милиона евро. Възложител: Софийски Метрополитен, България.
•  Проект „Рехабилитация на железопътната инфраструктура на жп линия Пловдив - Бургас“. Обхватът на проекта е железопътна линия с обща дължина 292 км. Преди реконструкцията максималната скорост на движение на влаковете е 60-90 км/ч, а след приключване на ремонтните дейности скоростта достига от 130 до 160 км/ч. Стойност на проекта: 165 милиона евро. Възложител: Национална компания „Железопътна инфраструктура“, България.
Старши инженер, отдел „Тунелно строителство“	08.06.2007 - 17.04.2009
„Тайсей Корпорейшън - клон България“ АД - www.taisei.co.jp/english/index.html   |   България   |   метростроителство
Организира, ръководи, контролира и отговаря за изпълнението на строителните работи на обекта, свързани с изграждането на тунелите по щитов и НАТМ способи. Организиране и контрол на производството на стоманобетонни сегменти за носещата конструкция на тунелите. Планиране и контрол на бюджети и строителни графици. Контрол и утвърждаване на месечните плащания към подизпълнителите и доставчиците. Преговори с подизпълнители по искове и договорни въпроси.
Проекти и задачи:
•  Проект за разширение на метрото в София, първа метролиния М1, Червена линия, гара „Стадион Васил Левски“ - гара „Сердика“, обхват на проекта 4,8 км подземно метро (тунели, изградени по методите EPB TBM и NATM) и 3 подземни метростанции. Стойност на проекта: 114 милиона щатски долара. Възложител: Софийски Метрополитен, България.
Главен обектов геолог	01.07.2006 - 08.06.2007
„Геоинс“ ООД   |   България   |   геоложки проучвания
Участие в търсещо-оценъчни и проучвателни работи за полиметални орудявания. Извършване на геоложко картиране. Изготвяне на първична документация и опробване на канави и сондажи. Проектиране на мрежи за опробване на потенциални участъци по ВГО. Интерпретация на геоложка и геохимична информация. Съставяне на различни карти и геоложки профили. Изготвяне на доклади с изчисляване на запаси от руда.
Геолог	01.04.2006 - 01.07.2006
„Проучване и добив на нефт и газ“ АД - http://ogep-bg.com/en/investments/   |   България   |   петролна геология
Обобщаване на геолого-геофизични материали, корелиране и интерпретация на сеизмични материали. Обработка на първична геоложка информация и определяне на стратиграфски и литоложки граници по данни от каротаж. Съставяне на геоложки профили, различни карти и корелационни схеми. Изготвяне на доклади с изчисляване на запаси от нефт и газ.
Разводач на караулна група / Санитарен инструктор	06.01.1998 - 06.01.1999
Български Военновъздушни сили - http://af.armf.bg   |   България   |   въоръжени сили, задължителна наборна служба
РАБОТА НА ГРАЖДАНСКИ ДОГОВОР
Хоноруван преподавател по инженерна геология и геотехника	15.12.2013 - 30.06.2014
Технически университет в гр. Момбаса - https://www.tum.ac.ke/   |   Кения   |   преподавателска дейност
Строителен надзор, Експерт осигуряване и контрол на качеството и материалите	01.11.2007 - 31.12.2012
„Ен Ар Консулт“ ООД, гр. Хасково, бул. България № 3, ап. 8, МОЛ Богдана Хасърджиева - http://enarconsult.com/   |   България   |   оценяване на съответствието на инвестиционни проекти и упражняване на строителен надзор
Оценка на съответствието на инвестиционните проекти, надзор и качествен контрол на строителните дейности по обектите. Отговорен за пълнотата и правилното изготвяне на актовете и протоколите, изготвяни по време на строителния процес. Обработка и процедиране на цялата техническа документация на строежите. Контрол и оценка на влаганите материали със съществените и специфичните изисквания, изпълнение на рутинните изпитвания на материалите, калибриране на оборудването. Инспекции на подизпълнителите и доставчиците. Координира и участва в процеса на въвеждане в експлоатация на обектите. Участие и координиране при изготвянето на тръжна документация.
Консултант за българския пазар	01.04.2011 - 01.01.2012
„Тератест Груп“ - https://www.terratest.com/   |   България, Румъния   |   специално фундиране и циментации
Анализ на документацията (тръжна, проектна, технически спецификации и т.н.) по проектите, съставяне на подробни количествени сметки, контакт с клиенти, проектанти и партньори с цел решаване на техническите въпроси в процеса на работата. Преговори с подизпълнители и доставчици. Изготвяне на строителни графици.
Инженер-геолог	01.04.2007 - 01.09.2010
Свободна практика   |   България   |   инженерно-геоложки и хидрогеоложки проучвания
Участие в изготвяне на проектната документация и полевите геологопроучвателни дейности на множество строителни обекти, сред които жилищен блок в кв. Овча купел и офис сграда в кв. Овча купел, къща в с. Требич, община Надежда, УПИ XIII-457, кв. 36, хотел в с. Баня, община Разлог, фотоволтаична станция в с. Царски извор, община Стражица, УПИ III-379, IV-379, жилищна сграда в община Златица, УПИ XIX-701, кв. 78, и подпорна стена за корекция на река Места, етап/участък VII, гр. Якоруда.
ОБРАЗОВАНИЕ И ОБУЧЕНИЕ
Доктор-инженер, научна специалност „Подземно строителство“	2023 - 2025
Минно-геоложки университет „Св. Иван Рилски“, София - www.mgu.bg
Тема на дисертацията: „Избор на бетонови състави при изграждането на подземни съоръжения в сложни инженерно-геоложки условия“.
Магистър-инженер, специалност „Транспортно строителство“	2025 - 2027
Висше транспортно училище „Тодор Каблешков“, София - www.vtu.bg
Основни предмети: нелинейно изследване на стоманобетонни конструкции, теория на еластичността, динамика и устойчивост, проектиране и реконструкция на жп линии и гари, аеродруми, проектиране, реконструкция и експлоатация на пътища, метрополитени, специални железници, пристанищно строителство, градски релсов път, специални изследвания, конструкции и технологии, проектиране и строителство на интермодални терминали, оценка на съответствието на инфраструктурни проекти и други.
Магистър, специалност „Бизнес администрация“	2010 - 2016
Нов български университет, София - www.nbu.bg
Основни предмети: теория на пазарната икономика, корпоративно управление, маркетинг, финанси, управление на националната икономика, макроикономически теории и анализи, управленско консултиране, външнотърговски политики, управленски процес и екипна работа, финансово управление, управление на качеството, поведение в управлението и други.
Магистър-инженер, специалност „Подземно строителство“	2007 - 2010
Минно-геоложки университет „Св. Иван Рилски“, София - www.mgu.bg
Основни предмети: съпротивление на материалите, строителни материали, строителна механика на подземните съоръжения, земна механика и фундиране, приложна геомеханика, подземна градска инфраструктура, геотехника, инженерен софтуер, технологии за изграждане на подземни съоръжения, инжекционни работи, взривни технологични процеси, тунелно и минно строителство, специални методи за подземно строителство, конструкции на подземните съоръжения и други.
Магистър-инженер, специалност „Геология на минералните ресурси“, специализация „Регионална геология“	2005 - 2007
Минно-геоложки университет „Св. Иван Рилски“, София - www.mgu.bg
Основни предмети: геоинформационни системи в геологията, структурен анализ на силно деформирани скали, методи за геоложко картиране на седиментни, магмени и метаморфни терени, регионална геология на Балканския полуостров и източното Средиземноморие, глобална тектоника и други.
Инженер-геолог проучвател, бакалавър, специалност „Геология на минералните ресурси“	1999 - 2005
Минно-геоложки университет „Св. Иван Рилски“, София - www.mgu.bg
Основни предмети: математически анализ, линейна алгебра и аналитична геометрия, математическа статистика, въведение в компютърните технологии, английски език, минералогия, кристалография, петрография, палеонтология, историческа геология, геотектоника, геология на полезните изкопаеми, хидрогеология и инженерна геология и други.
Техник по геодезия, фотограметрия и картография	1992 - 1997
Строителен техникум „Христо Ботев“, гр. София, с разширено изучаване на английски език - http://sgcag.info/
Основни предмети: английски език, алгебра, геометрия, дескриптивна геометрия, геодезия, инженерна геодезия, маркшайдерство, фотограметрия, териториално и селищно устройство, картография, топографско и картографско чертане и други.
ЕЗИЦИ И ТЕХНИЧЕСКИ УМЕНИЯ
Майчин език: български. Английски: отлично четене, писане и разговор. Руски: добро писане и разговор.
Компютърни умения: Windows, Internet, MS Office, AutoCAD, ArcView, ArcGis, LogPlot. Работа с GPS и геодезически инструменти, теодолити, нивелири и т.н.
СЕРТИФИКАТИ И ДРУГИ КОМПЕТЕНЦИИ
•  Сертификат за правоспособност за водещ одитор на системи за управление на качеството, сертифициран от IRCA (ISO 9001:2015), издаден от Бюро Веритас
•  Сертификат за правоспособност за водещ одитор на системи за управление на качеството, сертифициран от IRCA (ISO 9001:2008), издаден от Бюро Веритас
•  Сертификат за участие в курс „Информираност и документация по ISO 9001:2008, ISO 14001:2004 и OHSAS 18001:2007 (QHSE)“, издаден от Бюро Веритас
•  Удостоверение за участие в курс „Непрекъснато усъвършенстване и вътрешен одитор на интегрирани системи за управление“ съгласно EN ISO 9001:2008, EN ISO 14001:2005 и OHSAS 18001:2007, издадено от Бюро Веритас
•  Сертификат за преминато обучение „Контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност“, издаден от Строителен квалификационен център
•  Сертификат за принос в изпълнението на проекта за разширение на софийското метро (ноември 2004 - септември 2009), издаден от Тайсей Корпорейшън
•  Сертификат за правоспособност за мениджър и вътрешен одитор на системи за управление съгласно БДС EN ISO 9001:2008, БДС EN ISO 14001:2005, БДС OHSAS 18001:2007 и ISO 19011:2011, издаден от Клуб 9000

ЧЛЕНСТВО В ПРОФЕСИОНАЛНИ ОРГАНИЗАЦИИ
•  Представител на МГУ в ITA-CET, комитета за образование и обучение на Международната асоциация по тунели и подземно пространство (ITA-AITES)

